Id-Deċiżjoni tal-Kummissjoni
tat-12 ta’ Diċembru l-2001
li tistabbilixxi l-arranġamenti tal-provi u testijiet komparattivi tal-Komunita’ dwar il-materjali tat-tkabbir u tat-tħawwil tal-pjanti tal-frott taħt id-Direttiva tal-Kunsill 92/34/KEE
(notifikat taħt dokument numru Ċ(2001) 4220)
(2001/896/KE)
IL-KOMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva tal-Kunsill 92/34/KEE dwar il-marketing tal-materjal tat-tkabbir u tat-tħawwil tal-pjanti tal-frott [1], kif l-aħħar emendata bid-Direttiva 1999/30/KE [2], u b’mod partikolari Artikolu 20(2) tagħha,
Billi:
(1) Id-Direttiva hawn fuq imsemmija tipprovdi għall-arranġament meħtiġa li jsiru għall-provi komparattivi tal-Komunità u testijiet tal-materjal tat-tkabbir u tat-tħawwil li għandu jitwettaq.
(2) Rappreżentanza adegwata tal-kampjuni inklużi fil-provi u testijiet għandha tkun assigurata, għall-inqas għal ċerti pjanti magħżula.
(3) L-Istati Membri għandhom jipparteċipaw fil-provi u testijiet komparattivi tal-Komunità, sal-limitu li l-materjal tat-tkabbir u tat-tħawwil tal-Prunus Domestica huwa normalment riprodott jew marketed fit-territorji tagħhom, sabiex ikun assigurat li minn dan wieħed jasal għall-konklużjonijiet proprji.
(4) Il-Kommissjoni hija responsabbli li tagħmel l-arranġamenti meħtieġa għall-provi u testijiet komparattivi tal-Komunità.
(5) L-arranġamenti tekniċi għall-esekuzzjoni tal-provi u testijiet ġew magħmula mill-Kumitat Permanenti dwar il-Materjal ta’ Tkabbir tal-Pjanti ta’ Ġeneru u Speċji tal-Frott.
(6) Provi u testijiet komparattivi tal-Komunità għandhom jitwettqu mis-sena 2002 sas-sena 2006 fuq materjal tat-tkabbir u tħawwil koltivat fl-2001 u d-dettalji għal tali provi u testijiet għandhom ukoll ikunu stipulati.
(7) Għall-provi u testijiet komparattivi tal-Komunità li jdumu iktar minn sena l-partijiet tal-provi u t-testijiet wara l-ewwel sena għandhom, bil-kondizzjoni li l-approprazzjonijiet ikunu disponnibbli, ikunu awtorizzati mill-Kummissjoni mingħajr iktar referenza għall-Kumitat Permanenti dwar il-Materjal ta’ Tkabbir tal-Pjanti ta’ Ġeneru u Speċji tal-Frott.
(8) Il-Kumitat Permanenti dwar il-Materjal ta’ Tkabbir tal-Pjanti ta’ Ġeneru u Speċji tal-Frott ma tatx opinjoni fil-limitu ta’ żmien stabbilit mill-President tiegħu,
ADOTTAT DIN ID-DEĊIŻJONI:
Artikolu 1
1. Il-provi u testijiet komparattivi tal-Komunità’ għandhom jitwettqu mis-sena 2002 sas-sena 2006 fuq materjal tat-tkabbir u tat-tħawwil ta’ Prunus domestica.
2. L-ispejjeż massimi għall-provi u testijiet għas-sena 2002 għandhom ikunu kif stipulati fl-Anness.
3. L-Istati Membri kollha għandhom jipparteċipaw fil-provi u t-testijiet komparattivi tal-Komunità sal-limitu li l-materjali tat-tkabbir u tat-tħawwil tal-Prunus domestica huwa normalment riprodott jew marketed fit-territorji tagħhom.
4. Id-dettalji tal-provi u testijiet huma stipulati fl-Anness.
Artikolu 2
Il-Kummissjoni tista’ tiddeċiedi li tkompli l-provi u testijiet stipulati fl-Anness fl-2003 sa l-2006. L-ispejjeż massimi ta’ prova u test li jitkomplew fuq dan il-bażi ma għandhomx jeċċedu l-ammont speċifikat fl-Anness.
Artikolu 3
Din id-Deċiżjoni hija ndirizzata lill-Istati Membri.
Magħmula Brussel, fit-12 ta’ Diċembru 2001.